தமிழ் தலைவாஸ் அணி சூப்பர் ஸ்டார் ரஜினிகாந்த் திரைப்படத்தில் சண்டைக் காட்சிகளில் முதலில் வில்லனிடம் நான்கு அடி வாங்கிவிட்டு திருப்பி அடிப்பது போல முதல் பாதியை ஆடியது. டெல்லி அணியின் கேப்டன் ஆட்டம் தொடங்கிய சில நிமிடங்களில் ரெய்டுக்கு வந்து சூறாவளியாய் சுழன்று புள்ளிகளை அள்ளினார். தமிழ் தலைவாஸ் அணி சுதாரிப்பதற்குள் டெல்லி அணிக்கு ஐந்து புள்ளிகள் சென்றிருந்தன. 5 - 2 என கெத்தாக முன்னிலையில் இருந்தது டெல்லி. தமிழ் தலைவாஸ் ஆல் அவுட் ஆகிவிடக் கூடும் என்ற பதற்றம் ரசிகர்களிடம் தெரிந்தது. அப்போது மீராஜ் ஷேய்க் ரெய்டு வந்தார். அவரை சூப்பர் டேக்கிள் செய்தது தமிழ் தலைவாஸ். இப்போது இரண்டு புள்ளிகள் கிடைத்தால் ஸ்கோர் 4 ஆக உயர்ந்தது.